3F i Nordjylland kræver nu, at beskæftigelsesminister Troels Lund Poulsen kommer på banen.

3F slår fast, at mennesker på sygedagspenge ikke skal behandles som jaget vildt. - Det er borgere, som har brug for hjælp. Derfor er det forbandet vigtigt med nogle ordentlige retningslinjer for, hvordan de skal behandles, lyder det fra 3F. De henviser til de sidste dages to sager om henholdsvis småkagebagning og billard. Anita Marie Baumwall fra Tylstrip har i 11 år været uarbejdsdygtig på grund af kroniske smerter i armene. Men Aalborg Kommune har holdt nøje øje med, hvor meget tid hun har brugt i den lokale billardklub.  I mens bedømte en sagsbehandler fra Aalborg Kommune Anita Bang Degns arbejdsvene ud fra et facebook-billede af hjemmebag.  - Det holder ganske enkelt ikke, og vi vil ikke finde os i det, er 3F’s kommentar til de sager. 3F forlanger nu, at beskæftigelsesminister Troels Lund Poulsen tager affære.  De ønsker et fælles regelsæt, der beskriver, hvad offentlige myndigheder egentlig har lov til i forhold til de syge borgere. - Borgerne har også ret til at leve deres liv så godt, som sygdommen/lidelsen tillader uden at skulle frygte at blive udspioneret eller presset på baggrund af f.eks. private Facebookopslag.